Таксама на працягу двух дзён на тэрыторыі комплексу пройдуць рыцарскія турніры ў пешым страі ў фармаце "шчыт-меч", турнір лучнікаў, масавыя бітвы (бугурты) і "Бітва Двароў". Галоўнай падзеяй другога дня стане поўнакантактны конны рыцарскі турнір па правілах XV стагоддзя. Конныя турніры такога ўзроўню на сённяшні дзень праходзяць на фестывалях толькі ў некалькіх краінах свету. Падобнае мерапрыемства пройдзе ў Беларусі ўпершыню.